|  |
| --- |
| ABC Mål: Bokstavkunnskap og ordlesing   * Finn fram nettbrett og høyretelefonar. * Start GraphoGame. * Spel i 10 minuttar. (Lat elevane spele ferdig spelet dei har byrja på.) * Dersom butikken kjem fram, kan elevane handle éin gong, på slutten av speleøkta. * Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram. * Så kan du trykkje på huset og slå av skjermen. * Legg nettbrettet på plass |
| LES TIPS: Gjennom å leitelese – peike og seie ordet – kan elevane bli meir merksame på korleis enkeltord skal stavast.    Bok: *Monsterknipe*  Mål: Attkjenning, diftong, replikkstrek, dobbel konsonant  Innleiing: Boka vi skal lese frå i dag, handlar om Storemonster, Veslemonster og Raggmonster.   * Sjå på framsida. Les tittelen i lag. Kva er ei knipe? Kven trur du det er som er i ei knipe? * Første oppslag: «Eg fekk bra med fisk i dag». Kven er «eg»-monsteret? (Storemonster). Er han glad eller trist? * Oppslag nr. 2: Les saman – bruk fingeren. Her er det nokre ord som er i annleis skrift. Dei kan vi godt lese med litt meir bestemt eller sterkare stemme. Korleis les vi Raggmonster? (Kort vokal og dobbel konsonant) Kva er eit ragg? * Oppslag nr. 3: Les saman – bruk fingeren. Kva er det å vere brydd? Her er det strekar før setningane, kva heiter det? * Oppslag nr. 4: Les saman – bruk fingeren. «Høyr, no, Raggmonster» – kva vokalar og diftongar finn de? * Oppslag nr. 5: Les saman – bruk fingeren. Oppslaget sluttar med «Eg har ingen heim meir». Sjå på biletet. Kvifor trur de at Raggmonster ikkje har lyst heim? Kva har skjedd med henne?   Vi skal få lese meir i denne boka ei anna økt. Kva trur de kjem til å skje vidare i boka? |

|  |
| --- |
| FORSTÅ   Bok:*Bjørkebokstavar*  Dikt: «Poteskrift», side 58  Sidetal:66 (totalt i boka)  **Oppstart**  Før lesinga: Sjå på teikninga på høgre side – kva trur de diktet kjem til å handle om?  **Høgtlesing**   * Diktet fortel om noko som skjer når hunden og forteljaren er ute og går i snøen. Kva var det som skjedde? * I diktet står det at hunden skriv poteskrift? Korleis ser det ut? * Forteljaren går bak og «les kvart ord» – kva betyr det, trur du? * Har du nokon gong laga labyrint eller mønster i snøen med fotavtrykka dine? Fortel om det.   **Avrunding**  Likte du diktet? Kva likte du best? Var det noko som var rart? Var det noko som var morosamt? |
| SKRIV KJÆLEDYRET MITT  Innleiing: No skal du få lage namn til kjæledyr du kunne tenkje deg å ha   * Finn fram nettbrett med høyretelefonar og IntoWords * Skriv namn. * Overskrift: «Kjæledyret mitt» * Lat elevane idémyldre: Kva dyr kunne vore fint å ha som kjæledyr? Her kan de bruke fantasien – det treng ikkje vere berre katt og hund. * Lag modellsetningar, til dømes «Kjæledyret mitt er ein tiger som heiter Stripus». * Døme: «Eg har ein kose-alpakka som heiter Alfonso», eller «Eg vil ha ei krokodille som skal heite Knokkelknas». * Skriv ut. |

|  |
| --- |
| ABC Mål: Bokstavkunnskap og ordlesing   * Finn fram nettbrett og høyretelefonar. * Start GraphoGame. * Spel i 10 minuttar. (Lat elevane spele ferdig spelet dei har byrja på.) * Dersom butikken kjem fram, kan elevane handle éin gong, på slutten av speleøkta. * Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram. * Så kan du trykkje på huset og slå av skjermen. * Legg nettbrettet på plass |
| LES Bok: *Monsterknipe*  Mål: Attkjenning, samansette ord, skj  Innleiing: Hugsar de Storemonster, Veslemonster og Raggmonster? I dag skal vi lese vidare i boka.   * Vi startar med oppslag nr. 6: «– Men alle har jo ein heim ...» Les saman – bruk fingeren. Legg ekstra trykk på dei utheva orda. Korleis trur du Raggmonster har det no? * Oppslag nr. 7: *Les saman* – bruk fingeren. * Oppslag nr. 8: *Les saman* – bruk fingeren. Korleis les vi ordet «trøytt»? * Oppslag nr. 9: *Les saman* – bruk fingeren. Kva ord er «kattehuset» sett saman av? * Oppslag nr. 10: *Les saman* – bruk fingeren. Kvifor trur du at det er lita skrift når Veslemonster kviskrar? * Oppslag nr. 11: *Les saman* – bruk fingeren. Sjå på bileta og snakk om kva som kan ha skjedd med Raggmonster. Korleis les vi ordet skjedd? /sjedd/ – men vi skriv med skj. * Vi skal lese ferdig boka ei anna økt. Trur de at dei finn på noko lurt? |

|  |  |  |
| --- | --- | --- |
| FORSTÅ  |  |  | | --- | --- | |  | Bok:*Bjørkebokstavar*  Dikt: «Kross på halsen», s. 40  Sidetal:66 (totalt i boka) |   **Oppstart**  Før lesinga: Sjå på teikninga til høgre. Kva trur de diktet kjem til å handle om? Les overskrifta. Kva tyder «kross på halsen»?  **Høgtlesing**   * Dette diktet fortel om noko som har skjedd som gjer at mor held forteljaren tett inntil seg og både har «redde armar» og «mjuke hender». Kva trur du har skjedd? * Kvifor har forteljaren ein stor kul i panna? Har du slått deg ein gong og fått kald klut der det gjorde vondt? * I siste strofa lovar forteljaren at neste gong ho klatrar opp, skal ho ikkje falle ned. Trur du det går an å love det?   **Avrunding**  Likte du diktet? Var det noko som var skummelt? Var det noko som var morosamt? Kva fekk diktet deg til å tenkje på? |
| SKRIVRIM Innleiing:   * Finn fram nettbrett med høyretelefonar og IntoWords. * Skriv namn. * Overskrift: «RIM» * Lat elevane idémyldre om ord som rimar. (Døme: katt – hatt, løve – prøve, mus – hus, sko – do, mage – hage, is – fis) * Eit linjeskift mellom kvart rim-par. * Skriv ut. * Les høgt dersom de har tid. |

|  |
| --- |
| ABC Mål: Bokstavkunnskap og ordlesing   * Finn fram nettbrett og høyretelefonar. * Start GraphoGame. * Spel i 10 minuttar. (Lat elevane spele ferdig spelet dei har byrja på.) * Dersom butikken kjem fram, kan elevane handle éin gong, på slutten av speleøkta. * Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram. * Så kan du trykkje på huset og slå av skjermen.   Legg nettbrettet på plass |
| LES   Bok: *Monsterknipe*  Mål: Attkjenning, diftong  Innleiing: Hugsar de korleis førre leseøkt frå Monsterknipe slutta? Dei var litt fortvila, ikkje sant? No skal vi sjå om dei fann ei løysing.   * Oppslag nr. 12 tek til med «– Eg har det, Veslemonster!». *Les saman* – bruk fingeren. Kva lyd får o-en i «ofte»? Kvifor kan det vere greitt å både vere i lag, og så gå heim igjen etterpå, trur de? * Oppslag nr. 13: *Les saman* – bruk fingeren. Leit etter diftongar. Kva tyder «ein fei»? * Oppslag nr. 14: *Les saman* – bruk fingeren. * Oppslag nr. 15: *Les saman* – bruk fingeren. Kva ord kjenner de att på denne sida? Kva ord synest de er vanskelege? * Oppslag nr. 16: *Les saman* – bruk fingeren. Kvifor trur du ordet «heime» er med stor skrift? * Sjå på framsida ein gong til. Korleis løyste monstera knipa? * Om de har meir tid, kan de lese boka ein gong til. |

|  |  |  |
| --- | --- | --- |
| FORSTÅ  |  |  | | --- | --- | |  | Bok:Bjørkebokstavar  Dikt: «Kanskje ein hest», s. 30  Sidetal:66 (totalt i boka) |   **Oppstart**  Før lesinga: Sjå på teikninga på høgre side. Kva trur du diktet kjem til å handle om?  **Høgtlesing**   * I første strofe står det «Han liknar hoven på ein hest». Kva er ein hov? Kan du peike på ein hov på teikninga? * Har du sett ein slik sopp som liknar på ein hov? Soppen kallast kjuke. * Trur du det er ein hest inne i stammen? Kvifor / kvifor ikkje? * Jenta på teikninga ser ut som om ho tenkjer på noko. Kva trur du ho tenkjer på eller ønskjer seg? (Ein venn? Ein hest? At nokon kjem på besøk?)   **Avrunding**  Likte du diktet? Kva likte du best? Var det noko som var rart? Var det noko som var morosamt? |
| SKRIV **VELKOMMEN**  Innleiing:   * Finn fram nettbrett med høyretelefonar og IntoWords. * Skriv namn. * Overskrift: «Velkommen» * Lat elevane idemyldre. Kven håpar du vil komme på besøk? Dyr eller menneske? * Lat elevane skrive lister over kven som kan komme. Bruk fantasien. * Dei elevane som kan, skriv setningar. * Skriv ut. |

|  |
| --- |
| ABC Mål: Bokstavkunnskap og ordlesing   * Finn fram nettbrett og høyretelefonar. * Start GraphoGame. * Spel i 10 minuttar. (Lat elevane spele ferdig spelet dei har byrja på.) * Dersom butikken kjem fram, kan elevane handle éin gong, på slutten av speleøkta. * Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram. * Så kan du trykkje på huset og slå av skjermen.   Legg nettbrettet på plass |
| LES TIPS: Kunnskap om kva ord lange ord er sette saman av, kan vere til hjelp når du skal stave eller lese ordet. Eks. nyttår  https://www.cappelendammundervisning.no/asset/EDITION/COVER_W160/9788204102751.jpg?ts=1339081230000  Bok: *Søppelboka*  Mål: Gjenkjenning  Innleiing: I dag skal vi lese om nokon som ryddar ute.   * Sjå på framsida. Kvar er borna? Kva ligg på stranda? * Gå på vokaljakt i tittelen. Ordet er veldig langt. Kan vi dele det i to? *Les saman*. * S. 1: Gå på ordjakt – finn det lengste ordet. Kva for to ord er det sett saman av? *Les saman* – bruk fingeren. * S. 2: Gå på ordjakt – finn «så», finn «det», finn «rydde». *Les saman*. * S. 3: Sett fingeren under det tredje ordet. Kva står det her? *Les saman*. Kvifor blir det mange kroner? * S. 4: Gå på ordjakt. Finn de eit spørjeord? Finn de ord med dobbel konsonant? *Les saman*. * S. 5: *Les saman*. Kvifor må dei passe seg for glaset? * S. 6: Gå på teiknjakt. Kva slags teikn finn de? *Les saman*. Sjå på det første ordet. Har vi ord som sluttar på to m-ar? * S. 7: Gå på vokaljakt. *Les saman*. * S. 8: *Les saman* * Kvar legg de søppelet? * Les boka ein gong til. |

|  |  |  |
| --- | --- | --- |
| FORSTÅ  |  |  | | --- | --- | |  | Bok:*Bjørkebokstavar*  Dikt: «Beinminne», s. 8  Sidetal:66 (totalt i boka) |   **Oppstart**  Før lesinga: Sjå på teikninga til høgre. Kva trur de diktet kjem til å handle om?  **Høgtlesing med samtale**  Har du nokon gong funne eit bein ute i naturen? Dette diktet heiter beinminne. Kva to ord er det som er sette saman (bein – minne)? Kva kan det bety?  Vi les diktet og ser om vi finn ut kva det betyr.   * Kva betyr det at noko er blankskura? * Kva trur du har skjedd med resten av dyret? * Korleis kan ein vite om eit bein er for stort til å vere frå røyskatt eller for lite til å vere frå hjortekalv, trur du?   **Avrunding**  Likte du diktet? Kva likte du best? Var det noko som var rart? Kva fekk diktet deg til å tenkje på? |
| SKRIV **I SKOGEN**  Innleiing: I diktet «Beinminne» får vi høyre at forteljaren finn eit bein frå eit dyr. No skal du få dikte om noko du kan finne i skogen (eller ved vatnet, i parken eller ein annan stad som passar der de bur), noko som du kan ta med heim som eit minne.   * Finn fram nettbrett med høyretelefonar og IntoWords. * Skriv namn. * Overskrift: «I skogen» * Lat elevane idemyldre. * Lat elevane skrive lister eller setningar om noko dei finn ute som dei kan ta med heim som minne. (Døme: Eg finn ein kongle. Konglen er tørr og brun. Luktar skog. Ligg på nattbordet mitt) * Skriv ut. |